CELEX: 52014XG0614(07)
Language: hu
Date: 2014-05-20
Title: A Tanács következtetései ( 2014. május 20. ) az oktatást és képzést támogató minőségbiztosításról

14.6.2014   
            
            
               HU
            
            
               Az Európai Unió Hivatalos Lapja
            
            
               C 183/30
            
         A Tanács következtetései (2014. május 20.) az oktatást és képzést támogató minőségbiztosításról
   2014/C 183/07
   AZ EURÓPAI UNIÓ TANÁCSA,
   EMLÉKEZTETVE E KÖVETKEZTETÉSEK POLITIKAI HÁTTERÉRE, AMELY E FELJEGYZÉS MELLÉKLETÉBEN SZEREPEL,
   ÜDVÖZLI:
   az európai oktatási és képzési rendszerekben a folyamatos minőségjavítás kultúrájának kialakításában elért – az eltérő kiindulási pontok miatt különböző mértékű – eredményeket, amelyekre rávilágít néhány, nemrégiben megjelent bizottsági jelentés is (1).
   ÚGY VÉLI, HOGY:
   
               1.
            
            
               a jobb munkahelyekre, az erőteljesebb növekedésre és a fokozottabb versenyképességre való törekvésben kulcsszerepet játszó uniós oktatási és képzési rendszerek jelentős kihívásokkal szembesülnek, amelyek a minőség folyamatos javításával oldhatók csak meg. Ezek a kihívások magukban foglalják többek között a következőket: az oktatásban és a képzésben való részvétel lehetőségének bővítése, a lemorzsolódás csökkentése, az oktatásban és képzésben való benntartás arányának növelése, az innovatív tanulás támogatása és annak biztosítása, hogy a tanulók – szociális és gazdasági hátterüktől függetlenül – elsajátítsák a befogadó társadalomhoz, az aktív polgársághoz, az egész életen át tartó tanuláshoz és a foglalkoztathatósághoz szükséges ismereteket, készségeket és kompetenciákat;
            
         
               2.
            
            
               a minőségbiztosítási mechanizmusok fontos szerepet játszhatnak annak elősegítésében, hogy az oktatási és képzési intézmények és a politikaformálók megfeleljenek ezeknek a kihívásoknak, mégpedig annak biztosítása révén, hogy az oktatási és képzési rendszerek és az egyes intézmények színvonala a céloknak megfelelő legyen. A minőségbiztosítás – kormányzati és intézményi intézkedések részeként – alátámasztja az ismeretek, a készségek, a kompetenciák és a képesítések relevanciájába és minőségébe vetett bizalmat és növeli ezek átláthatóságát, amely az oktatási és képzési intézmények és szolgáltatók minőségébe vetett bizalmon alapul;
            
         
               3.
            
            
               az európai minőségbiztosítási eszközök az európai képesítési keretrendszerrel, az európai felsőoktatási térség képesítési keretrendszerével és a hozzájuk kapcsolódó nemzeti képesítési keretrendszerekkel együtt hozzájárultak a minőségkultúrának az oktatási és képzési intézményekben való kialakításához, ami szintén elősegítette a határokon átnyúló és a rendszerek közötti, tanulási célú és munkavállalói mobilitást;
            
         
               4.
            
            
               a felsőoktatásban és a szakképzésben szerzett tapasztalatok alapján a rugalmas minőségbiztosítási eljárások képesek támogatni a minőség javítását a formális és a nem formális tanulás területén az oktatás és képzés minden ágazatában, továbbá képesek figyelembe venni az olyan, egyre fontosabb jelenségeket, mint a nyitott oktatási segédanyagok és a határokon átnyúló oktatás (2), a franchise rendszerben működő oktatási intézményeket is beleértve;
            
         EGYETÉRT ABBAN, HOGY:
   
               1.
            
            
               az oktatás és képzés minden ágazatában számos lehetőség kínálkozik a minőségbiztosítás olyan hatékonyabb megközelítéseinek kidolgozására, amelyek túllépik az „ellenőrzési listákon” alapuló megközelítést, és a tanítás és a tanulás szerves részévé váló valódi minőségjavítási kultúra kialakításának irányába történő olyan elmozdulást jelentenek, ami a színvonal és a tanulási eredmények javulását eredményezheti;
            
         
               2.
            
            
               a minőségbiztosításnak – a folyamatos minőségjavítás keretében – támogatnia kell az oktatási és képzési rendszereknek az uniós és nemzeti reformtervekkel összhangban álló reformját;
            
         
               3.
            
            
               a felsőoktatás területén a minőségbiztosítás – különösen a belső minőségbiztosítás – egyre hatékonyabban támogatja a felsőoktatási intézményeket céljaik elérésében. A külső minőségbiztosítás kialakítása a tagállamok között – nemzeti igényeiknek és körülményeiknek megfelelően – eltérő képet mutat, amelyen belül többek között a programakkreditáció és az intézményi szintű értékelés járul hozzá a bizalom növeléséhez és a színvonal javulásához. A külső minőségbiztosítás keretében egyre nagyobb hangsúlyt kap az intézményi szintű értékelés, amely lehetővé teszi a felsőoktatási intézmények számára, hogy az általuk nyújtott oktatást rugalmasabbá tegyék annak érdekében, hogy reagálhassanak saját igényeikre, valamint a diákjaik, a munkaerőpiac és a társadalom támasztotta igényekre;
            
         
               4.
            
            
               ugyanezen a területen a minőségbiztosításra irányuló, határokon átnyúló együttműködés elengedhetetlenül fontos szerepet tölt be a bizalom kialakításában, a minőségi előírások javításában, a tanulási célú mobilitás támogatásában, a közös programokat illetően kedvezőbb környezet kialakításában, valamint a határokon átnyúló és a franchise rendszerű felsőoktatás zökkenőmentes működéséhez való hozzájárulásban. Ösztönözné a minőségbiztosítás európai dimenziójának kialakulását,valamint megkönnyítené a közös programok határokon átnyúló értékelését és a velük kapcsolatos eljárások egyszerűsítését, ha az európai felsőoktatási minőségbiztosítási nyilvántartáson keresztül a minőségbiztosítási szervezetek lehetőséget kapnának arra is, hogy határokon átnyúló minőségbiztosítási szolgáltatásokat nyújtsanak, a nemzeti követelmények egyidejű betartásával;
            
         
               5.
            
            
               a szakképzés területén a szakképzés európai minőségbiztosítási referenciakeretének hálózata (3) révén kidolgozott iránymutatási eszközök és képzési anyagok elősegítették, hogy a tagállamokban előrelépés történjen a minőségkultúra kialakításában. A legtöbb tagállam már bevezetett a szakképzés európai minőségbiztosítási referenciakeretével összhangban lévő nemzeti minőségbiztosítási megközelítést, illetve jelenleg dolgozik e megközelítés kialakításán. Fokozott erőfeszítéseket kell tenni különösen annak biztosítása érdekében, hogy a minőségbiztosítási eljárások nagyobb mértékben vegyék figyelembe a tanulási eredményeket és megfeleljenek a nem formális tanulás és a munka alapú tanulás sajátosságainak akár formális, akár nem formális keretek között, a nemzeti körülményeknek megfelelően;
            
         
               6.
            
            
               a szakképzés európai minőségbiztosítási referenciakeretével kapcsolatban szerzett tapasztalatok alapul szolgálhatnak egy átfogó minőségbiztosítási megközelítés kialakításához a felnőttoktatás területén;
            
         
               7.
            
            
               a különböző ágazatokban, valamint az e-tanulás különböző formáit is magában foglaló nem formális és informális tanulás eredményeinek érvényesítésére irányuló intézkedésekben a minőségbiztosítási rendszerek közötti nagyobb átláthatóság szintén elősegítené a bizalomépítést, továbbá támogatná az ágazatok és az országok közötti átjárhatóságot;
            
         FELKÉRI A TAGÁLLAMOKAT, HOGY NEMZETI GYAKORLATUKNAK MEGFELELŐEN ÉS A SZUBSZIDIARITÁS KELLŐ FIGYELEMBEVÉTELE MELLETT MŰKÖDJENEK EGYÜTT AZ ÉRDEKELT FELEKKEL AZ ALÁBBI CÉLOKBÓL:
   
               1.
            
            
               a minőségjavítás kultúrájának kialakítása és előmozdítása az oktatás és képzés egészében, a tanulók által elsajátított ismeretek, készségek és kompetenciák színvonalának és a tanulási folyamat minőségének javítása céljából, és megfelelően alkalmazva a minőségbiztosítást célzó európai eszközöket;
            
         
               2.
            
            
               a minőségbiztosítási intézkedések kapacitásának erősítése az oktatás és képzés terén kibontakozó olyan jelenlegi és jövőbeli fejlemények kezelése céljából, mint például az e-tanulás minden formája, továbbá annak biztosítása, hogy a minőségbiztosítási szervezetek hatásköre e tekintetben kellően rugalmas legyen;
            
         
               3.
            
            
               nagyobb átláthatóság biztosítása a minőségértékelések eredménye tekintetében;
            
         
               4.
            
            
               az Erasmus+ program keretében rendelkezésre álló finanszírozási lehetőségek kiaknázása olyan innovatív transznacionális projektek kidolgozása céljából, amelyek növelik a minőségbiztosítás arra irányuló kapacitását, hogy Unió-szerte az oktatás és képzés valamennyi szintjén támogassa a fenntartható reformokat, továbbá – adott esetben – az európai strukturális és beruházási alapok felhasználása minőségbiztosítással rendelkező oktatási és képzési rendszerek kialakításának ösztönzésére;
            
         
               5.
            
            
               a minőségbiztosításon keresztül az oktatás és képzés egészében a színvonalas oktatás ösztönzése;
            
         
               6.
            
            
               a bolognai folyamat keretében az európai felsőoktatási minőségbiztosítási normák és útmutatások folyamatban lévő felülvizsgálatának a támogatása, azok egyértelműségének, alkalmazhatóságának és hasznosságának, valamint hatályának javítása érdekében, a minőségre vonatkozó előírások szigorítására helyezve a hangsúlyt;
            
         
               7.
            
            
               adott esetben a minőségbiztosítási szervek közötti határokon átnyúló együttműködés ösztönzése az oktatás és képzés minden ágazata és minden formája tekintetében;
            
         
               8.
            
            
               a nemzeti minőségbiztosítási szervezetek részéről nyújtott támogatás révén a külföldön kampuszokkal rendelkező és franchise rendszerben kurzusokat nyújtó felsőoktatási intézmények által nyújtott oktatás megfelelő színvonalának biztosítása a küldő és a fogadó ország minőségbiztosítási szervezetei közötti szorosabb együttműködés révén, vagy lehetővé téve az európai felsőoktatási minőségbiztosítási nyilvántartásban (EQAR) szereplő szervezetek számára, hogy értékeljék a határokon átnyúló és franchise rendszerben oktatást kínáló intézményeket azzal a céllal, hogy teljesüljenek a minőséggel kapcsolatos elvárások, továbbá hogy ösztönzést kapjon a határokon átnyúló együttműködés és az egymástól való tanulás;
            
         
               9.
            
            
               a szakképzés európai minőségbiztosítási referenciakerete bevezetésének folytatása azzal a céllal, hogy a tagállamokban és a tagállamok között – így például a szakképzési szolgáltatók szintjén is – kialakuljon egy minőségbiztosítási kultúra, különösen azáltal, hogy erőfeszítések történnek annak érdekében, hogy nemzeti szinten 2015 végére – a bruges-i közleménnyel összhangban – létrejöjjön a szakképzési szolgáltatók közös minőségbiztosítási kerete, amely a nemzeti körülményeknek megfelelően kiterjed a szakképzés keretében zajló iskolai és munkaalapú tanulásra is;
            
         
               10.
            
            
               annak biztosítása, hogy rendszeresen sor kerüljön a minőségbiztosítási rendszerek, intézkedések és eszközök értékelésére folyamatos fejlődésük és hatékonyságuk javítása érdekében.
            
         FELKÉRI A TAGÁLLAMOKAT ÉS A BIZOTTSÁGOT, HOGY A KÜLÖNBÖZŐ ÁGAZATOK SAJÁTOSSÁGAINAK ÉS EGYEDI KÖVETELMÉNYEINEK, VALAMINT A SAJÁTOS NEMZETI KÖRÜLMÉNYEKNEK A FIGYELEMBEVÉTELÉVEL:
   
               1.
            
            
               Továbbra is támogassák az átláthatóságot és a minőségbiztosítással kapcsolatos ágazati megközelítések egymást kiegészítő jellegét azáltal, hogy az egész életen át tartó tanulás szem előtt tartásával a minőségbiztosítás közös európai elveire építenek, arra törekedve, hogy biztosítsák a tanulók eredményeinek színvonalát, és javítsák az átjárhatóságot az oktatási és képzési ágazatok között. E munka eredményei közé tartozhatnak az alábbiak:
               
                           a)
                        
                        
                           a tanulási eredményeken alapuló megközelítés fokozottabb alkalmazása a tudás, a készségek, a kompetenciák és a képesítések meghatározásában, megszerzésének biztosításában és felmérésében, az egész életen át tartó tanulás európai képesítési keretrendszerében és a kredit alapú európai eszközökben – így például az ECTS-ben (4) és az ECVET-ben (5) – rejlő lehetőségekre építve;
                        
                     
                           b)
                        
                        
                           olyan, a már meglévő minőségbiztosítási kereteken alapuló, átlátható minőségbiztosítási intézkedések előmozdítása, amelyek a nem formális és az informális tanulás eredményeinek érvényesítése tekintetében támogatják a megbízható, érvényes és hiteles értékelési módszereket és eszközöket;
                        
                     
                           c)
                        
                        
                           az oktatás és képzés területén, valamint a munka világában az érdekelt felek közötti kapcsolatok és együttműködés elmélyítése, többek között a készségek megfelelő nyomon követése és a készségekre vonatkozó megfelelő előrejelzések kialakítása céljából;
                        
                     
                           d)
                        
                        
                           adott esetben az érdekelt felek – így például az oktatók, a tanulók és a munkaadók – bevonása minőségellenőrzésen keresztül a stratégiai döntéshozatalba, a képesítések kialakításába, valamint a programok kidolgozásába, megvalósításába és nyomon követésébe azzal a céllal, hogy az oktatási és képzési intézményekben biztosítva legyen a minőség folyamatos javítása.
                        
                     
         
               2.
            
            
               Használják ki a minőségbiztosításban rejlő potenciált az európai képesítési keretrendszerhez kapcsolódó nemzeti képesítési keretrendszerek alkalmazásának megerősítésére.
            
         
               3.
            
            
               Építsenek az európai felsőoktatásban zajló bolognai folyamat keretében folyó munkára annak érdekében, hogy a minőségbiztosításban rejlő lehetőségek kiaknázásával növelhessék a kölcsönös bizalmat és az átláthatóságot mint a valamennyi releváns képesítés zökkenőmentesebb elismerésének irányába való haladás alapját.
            
         
               4.
            
            
               A felsőoktatás területén megszerzett tapasztalatok figyelembevételével törekedjenek a más ágazatokat, illetve az oktatás és képzés más szintjeit érintő minőségbiztosítási rendszerek országok közötti átláthatóságának fokozására.
            
         
               5.
            
            
               Vizsgálják meg a minőségbiztosítási intézkedéseket azzal a céllal, hogy megfelelőbben lehessen kezelni a nem formális tanulás és a munkaalapú tanulás minőségével kapcsolatos kérdéseket a tagállami körülményeknek megfelelően, adott esetben többek között a szakképzés európai minőségbiztosítási referenciakeretére építve.
            
         
               6.
            
            
               Folytassák az e-tanulás minden formájához kapcsolódó minőségbiztosítási kérdéseknek – így például az új tanulási és oktatási módok értékelésének és tanúsításának – a vizsgálatát.
            
         
               7.
            
            
               Különösen az európai képesítési keretrendszerről szóló legutóbbi bizottsági értékelő jelentés, valamint a szakoktatásban és szakképzésben, illetve a felsőoktatásban alkalmazott minőségbiztosítás terén elért eredményekről szóló jelentések (6) fényében törekedjenek a szakképzés európai minőségbiztosítási referenciakerete és a felsőoktatásban alkalmazott minőségbiztosítás európai eszközei közötti szorosabb koordinációra és ezek tökéletesítésére, mindenekelőtt a tanulási eredményeken alapuló megközelítés alkalmazásával, valamint az olyan átláthatósági eszközök támogatásával, mint például az európai képesítési keretrendszer, az Europass és az európai kreditrendszerek.
            
         
               8.
            
            
               A nyitott koordinációs módszer keretében térképezzék fel, hogy a tagállamok hogyan tudják eredményesebbé tenni a minőségbiztosításra irányuló saját rendelkezéseiket és kezdeményezéseiket az iskola előtti nevelés, az iskolai oktatás és a felnőttoktatás területén a más ágazatokban szerzett tapasztalatok figyelembevételével.
            
         
               9.
            
            
               A nemzetközi szervezetekkel való együttműködés, a kulcsfontosságú nemzetközi partnerekkel való szakpolitikai párbeszéd és világszerte a különböző intézményekkel való partnerségek révén valamennyi ágazatban folytassák a minőségbiztosításra irányuló nemzetközi szintű együttműködés ösztönzését.
            
         FELKÉRI A BIZOTTSÁGOT, HOGY:
   
               1.
            
            
               Folytassa a minőségbiztosítást, az elismerést és a mobilitást támogató uniós átláthatósági eszközök közötti kapcsolatok javítását és szinergiák elmélyítését, az ezen eszközök közötti további komplementaritásra és konvergenciára törekedve, többek között a készségek és képesítések európai térségéről folytatott konzultációk figyelembevételével.
            
         
               2.
            
            
               A minden ágazatra kiterjedő európai minőségbiztosítási együttműködésen keresztül folytassa az egymástól való tanulás megszilárdítását, többek között az Erasmus+ programból történő finanszírozás segítségével.
            
         
               3.
            
            
               Térképezze fel annak lehetőségeit, hogy hogyan lehet támogatni a tagállamokat saját minőségbiztosítási rendszereik fejlesztésében úgy, hogy e rendszerek kiterjedjenek a különböző tanulási és oktatási módokra, valamint a különböző ágazatokra, illetve az oktatás és képzés különböző szintjeire is alkalmazhatók legyenek.
            
         
      (1)  Lásd a mellékletet („Egyéb háttér”).
   
      (2)  A határokon átnyúló oktatás felsőoktatási szolgáltatások külföldön történő nyújtását foglalja magában kitelepített kampuszok révén, illetve egy szolgáltató és egy fogadó intézmény közötti franchise vagy érvényesítési megállapodás keretében;
   
      (3)  A szakképzés európai minőségbiztosítási referenciakerete.
   
      (4)  Európai felsőoktatási kreditátviteli és -gyűjtési rendszer.
   
      (5)  Európai szakképzési kreditrendszer.
   
      (6)  Lásd a mellékletet.
   
      MELLÉKLET
      
         Politikai háttér
      
      
                  1.
               
               
                  Az Európai Parlament és a Tanács 2001. február 12-i ajánlása (1) az iskolai oktatás minőségének értékelése terén folytatandó európai együttműködésről.
               
            
                  2.
               
               
                  A 2005-ben elfogadott európai felsőoktatási minőségbiztosítási normák és iránymutatások, valamint azon miniszterek kötelezettségvállalása e normák és iránymutatások felülvizsgálására, akik részt vettek a bolognai folyamattal foglalkozó, 2012. április 26–27-én Bukarestben tartott miniszteri konferencián.
               
            
                  3.
               
               
                  Az Európai Parlament és a Tanács 2006. február 15-i ajánlása (2) a felsőoktatás terén a minőségbiztosítással kapcsolatos további európai együttműködésről.
               
            
                  4.
               
               
                  Az Európai Parlament és a Tanács 2008. április 23-i ajánlása (3) az egész életen át tartó tanulás európai képesítési keretrendszerének létrehozásáról, különösen a felsőoktatás, valamint a szakoktatás és szakképzés minőségbiztosítására vonatkozóan az ajánlás III. mellékletében szereplő közös elvek.
               
            
                  5.
               
               
                  A Tanács 2009. május 12-i következtetései (4) az oktatás és képzés terén folytatott európai együttműködés stratégiai keretrendszeréről (Oktatás és képzés 2020).
               
            
                  6.
               
               
                  Az Európai Parlament és a Tanács 2009. június 18-i ajánlása (5) a szakoktatás és szakképzés európai minőségbiztosítási referenciakeretének létrehozásáról.
               
            
                  7.
               
               
                  A Tanács és a tagállamok kormányainak a Tanács keretében ülésező képviselői által elfogadott, 2010. november 19-i következtetések (6) a szakoktatás és -képzés területén való fokozott európai együttműködés 2011–2020-as időszakra vonatkozó prioritásairól.
               
            
                  8.
               
               
                  A Tanács 2011. november 28-i következtetései (7) a felsőoktatás modernizációjáról.
               
            
                  9.
               
               
                  A Tanács 2011. november 28-i állásfoglalása (8) a felnőttkori tanulásra vonatkozó megújított európai cselekvési programról.
               
            
                  10.
               
               
                  A Tanács 2012. december 20-i ajánlása (9) a nem formális és az informális tanulás eredményeinek érvényesítéséről.
               
            
                  11.
               
               
                  A Tanács 2013. február 15-i következtetései (10) az oktatásba és a képzésbe irányuló beruházásról – A „Gondoljuk újra az oktatást: beruházás a készségekbe a jobb társadalmi-gazdasági eredmények érdekében” című bizottsági közleményre és a 2013. évi éves növekedési jelentésre adott válasz.
               
            
                  12.
               
               
                  A Tanács 2013. november 25-i következtetései (11) az európai felsőoktatás globális dimenziójáról.
               
            
                  13.
               
               
                  Az Európai Parlament és a Tanács 2013. december 11-i 1288/2013/EU rendelete (12) az „Erasmus+” elnevezésű uniós oktatási, képzési, ifjúsági és sportprogram létrehozásáról.
               
            
                  14.
               
               
                  A Tanács 2014. február 24-i következtetései (13): A készségek terén eszközölt beruházásokat szolgáló hatékony és innovatív oktatás és képzés – a 2014. évi európai szemeszter támogatása.
               
            
         Egyéb háttér
      
      
                  1.
               
               
                  A 2000. májusi európai jelentés az iskolai oktatás minőségéről – tizenhat minőségi mutató.
               
            
                  2.
               
               
                  Az Eurydice-tanulmány: A kötelező oktatást nyújtó európai iskolák értékelése (2004).
               
            
                  3.
               
               
                  Az európai felsőoktatási intézményekben az oktatás és a tanulás minőségének javításáról szóló, a felsőoktatás korszerűsítésével foglalkozó magas szintű munkacsoport által készített 2013. júniusi jelentés.
               
            
                  4.
               
               
                  A felnőttoktatási minőségbiztosításról készített 2003-as tanulmány és a felnőttkori tanulás minőségével foglalkozó tematikus munkacsoport 2013. október 24-i jelentése.
               
            
                  5.
               
               
                  A Bizottságnak az Európai Parlamenthez és a Tanácshoz címzett 2013. december 19-i jelentése az európai képesítési keretrendszer (EKKR) értékeléséről – Az egész életen át tartó tanulás európai képesítési keretrendszerének létrehozásáról szóló európai parlamenti és tanácsi ajánlás végrehajtása.
               
            
                  6.
               
               
                  A Bizottságnak az Európai Parlamenthez, a Tanácshoz, az Európai Gazdasági és Szociális Bizottsághoz és a Régiók Bizottságához címzett 2014. január 28-i jelentése a felsőoktatásban a minőségbiztosítás terén elért eredményekről.
               
            
                  7.
               
               
                  A Bizottságnak az Európai Parlamenthez és a Tanácshoz címzett 2014. január 28-i jelentése a szakoktatás és szakképzés európai minőségbiztosítási referenciakeretének létrehozásáról szóló 2009. június 18-i európai parlamenti és tanácsi ajánlás végrehajtásáról.
               
            
         (1)  HL L 60., 2001.3.1., 51. o.
      
      
         (2)  HL L 64., 2006.3.4., 60. o.
      
      
         (3)  HL C 111., 2008.5.6., 7. o.
      
      
         (4)  HL C 119., 2009.5.28., 2. o.
      
      
         (5)  HL C 155., 2009.7.8., 1. o.
      
      
         (6)  HL C 324., 2010.12.1., 5. o.
      
      
         (7)  HL C 372, 2011.12.20., 36. o.
      
      
         (8)  HL C 372, 2011.12.20., 1. o.
      
      
         (9)  HL C 398, 2012.12.22., 1. o.
      
      
         (10)  HL C 64., 2013.3.5., 5. o.
      
      
         (11)  HL C 28., 2014.1.31., 2. o.
      
      
         (12)  HL L 347., 2013.12.20., 50. o.
      
      
         (13)  HL C 62., 2014.3.4., 4. o.